Na temelju članka 25. stavka 4. Zakona o lokalnoj i područnoj (regionalnoj) samoupravi („Narodne novine“ br. 33/01, 60/14, 129/05, 109/07, 36/09, 150/11, 144/12, 123/17, 98/19 i 144/20) i članka 40. Statuta Grada Koprivnice („Glasnik Grada Koprivnice“ br. 4/09., 1/12., 1/13., 3/13. – pročišćeni tekst, 1/18., 2/20. i 1/21.), Gradsko vijeće Grada Koprivnice na \_\_. sjednici održanoj \_\_\_\_\_\_ 2025. godine donijelo je

**O D L U K U**

**o načinu podnošenja prijedloga i peticija građana Grada Koprivnice**

**Gradskom vijeću Grada Koprivnice**

**I. Opće odredbe**

Članak 1.

Odlukom o načinu podnošenja prijedloga i peticija građana Grada Koprivnice Gradskom vijeću Grada Koprivnice (u daljnjem tekstu: Odluka) uređuje se način podnošenja prijedloga građana za donošenje općeg akta ili rješavanje određenog pitanja iz djelokruga Gradskoga vijeća Grada Koprivnice, način podnošenja peticija građana o pitanjima iz samoupravnog djelokruga Grada Koprivnice od lokalnog značenja, kao i postupak i načinodlučivanja o njima.

Članak 2.

Izrazi koji se upotrebljavaju u ovoj Odluci, a imaju rodno značenje, bez obzira na to jesu li korišteni u muškom ili ženskom rodu, odnose se na jednak način na muški i ženski rod.

Članak3.

Građani Grada Koprivnice imaju pravo Gradskom vijeću Grada Koprivnice (u daljnjem tekstu: Gradsko vijeće) predlagati donošenje općeg akta ili rješavanje određenog pitanja iz djelokruga Gradskog vijeća te podnositi peticije o pitanjima iz samoupravnog djelokruga Grada Koprivnice od lokalnog značaja u skladu sa zakonom, Statutom Grada Koprivnice i ovom Odlukom.

Članak4.

O prijedlogu odnosno peticiji iz članka 3. ove odluke koju potpisom podrži najmanje 10% od ukupnog broja birača u Gradu Koprivnici, Gradsko vijeće mora raspravljati te dati odgovor podnositeljima najkasnije u roku od tri mjeseca od zaprimanja prijedloga odnosno peticije.

Članak 5.

Prijedlog je svaki podnesak kojim građani grada Koprivnice predlažu Gradskome vijeću donošenje općeg akta ili rješavanje određenog pitanja iz djelokruga Gradskoga vijeća, koji je podnesen u skladu s odredbama ove odluke.

Peticija je svaki podnesak kojim građani grada Koprivnice traže raspravu o pitanju iz samoupravnog djelokruga Grada Koprivnice, koji je podnesen u skladu s odredbama ove odluke.

**II. Način podnošenja prijedloga i peticije**

Članak 6.

Građani koji ocjene da postoji potreba za podnošenjem prijedloga ili peticije Gradskom vijeću dužni su između sebe odrediti osobu koja će biti predstavnik građanske inicijative za prikupljanje potpisa (u daljnjem tekstu predstavnik građanske inicijative).

Prijedlog ili peticija koje upućuje predstavnik građanske inicijative Gradskom vijeću, pored teksta obrazloženja što se predlaže propisati općim aktom odnosno teksta obrazloženja određenog pitanja koje se predlaže riješiti iz djelokruga Gradskoga vijeća, kao i teksta obrazloženja peticije, obvezno sadrži i cjelovito i uredno popunjene obrasce za prikupljanje potpisa za izjašnjavanje građana o podržavanju podnošenja prijedloga ili peticije.

Obrazac iz stavka 1. ovog članka sastavni je dio ove odluke.

Članak 7.

Izjašnjavanje birača o potrebi podnošenja prijedloga ili peticije može se održavati na svakom za to prikladnom mjestu u skladu s odobrenjem vlasnika odnosno korisnika prostora.

Mjesta na kojima će se održavati izjašnjavanje građana moraju biti uočljivo označena.

Svako mjesto iz stavka 2. ovoga članka mora imati obrasce iz članka 6. ove odluke s upisanim rednim brojem označenog retka u koji građanin unosi tražene podatke.

Građanin svojim potpisom može podržati podnošenja istog prijedloga ili peticije samo jednom.

Članak 8.

Prijedlog općeg akta s obrazloženjem ili prijedlog rješenja određenog pitanja, odnosno peticija zajedno s obrascima sa prikupljenim potpisima građana, dostavljaju se predsjedniku Gradskog vijeća osobnom predajom u pisarnicu Grada Koprivnice, Zrinski trg 1, Koprivnica, a mogu se podnijeti i elektroničkim putem na e-mail [pisarnica@koprivnica.hr](mailto:pisarnica@koprivnica.hr).

Predsjednik Gradskog vijeća će u roku od 15 dana po zaprimanju prijedloga ili peticije i obrazaca sa potpisima građana iz stavka 1 ovog članka, iste dostaviti Odboru za statutarno pravna pitanja radi utvrđivanja postojanja zakonskih pretpostavki za ostvarivanje prava građana na podnošenje prijedloga ili peticija, odnosno obveza postupanja Gradskog vijeća po istima.

Članak 9.

Odbor za statutarno pravna pitanja pregledom dostavljene dokumentacije, na prijedlog nadležnog upravnog odjela, utvrđuje je li za prijedlog odnosno peticiju prikupljen dovoljan broj pravovaljanih potpisa, je li obrazac iz članka 6. ove odluke cjelovito, uredno i čitljivo popunjen, te radi li se o prijedlogu iz djelokruga Gradskoga vijeća odnosno peticiji o pitanjima iz samoupravnog djelokruga Grada Koprivnice od lokalnog značenja.

U slučaju da podneseni prijedlog ili peticija nisu podržani potpisom najmanje 10% od ukupnog broja birača u Gradu Koprivnici, prijedlog odnosno peticija neće se uputiti na raspravu Gradskome Vijeću.

Odbor za statutarno pravna pitanja o obavljenom pregledu dostavlja predsjedniku Gradskoga vijeća izviještaj o utvrđenom zajedno s prijedlogom za postupanje po prijedlogu ili peticiji.

Članak 10.

Ako su prijedlog odnosno peticija podneseni u skladu s ovom Odlukom, predsjednik Gradskoga vijeća dostavlja prijedlog odnosno peticiju na mišljenje gradonačelniku Grada Koprivnice.

Članak 11.

Gradsko vijeće dužno je očitovati se o prijedlogu odnosno peticiji, najkasnije u roku tri mjeseca od dana zaprimanja prijedloga odnosno peticije.

Očitovanje iz stavka 1. ovoga članka dostavit će se predstavniku građana koji su podnijeli prijedlog odnosno peticiju.

**III. Završna odredba**

Članak 12.

Ova odluka stupa na snagu osmoga dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: \_\_\_\_\_\_\_

URBROJ: \_\_\_\_\_\_\_

Koprivnica\_\_\_\_\_\_\_\_\_,

PREDSJEDNIK

Ivan Pal,prof.

**O B R A Z L O Ž E N J E**

**PRAVNI TEMELJ**

Odredbama članka 25. stavka 4. Zakona o lokalnoj i područnoj (regionalnoj) samoupravi („Narodne novine“ br. 33/01, 60/14, 129/05, 109/07, 36/09, 150/11, 144/12, 123/17, 98/19 i 144/20 – dalje u tekstu: Zakon) propisano je da se način podnošenja prijedloga i peticija, odlučivanja o njima i druga pitanja uređuju općim aktom općine, grada ili županije u skladu sa zakonom i statutom.

Člankom 40. Statuta Grada Koprivnice („Glasnik Grada Koprivnice“ br. 4/09., 1/12., 1/13., 3/13. – pročišćeni tekst, 1/18., 2/20. i 1/21.), propisano je da Gradsko vijeće donosi opće i druge akte kojima uređuje pitanja iz samoupravnog djelokruga Grada Koprivnice dok je člankom 36. propisano da će se način podnošenja prijedloga i peticija, odlučivanja o njima i druga pitanja urediti posebnom odlukom Gradskoga vijeća.

**II. OCJENA STANJA I OSNOVNA PITANJA KOJA SE UREĐUJU ODLUKOM**

Člankom 25. Zakona propisano je da građani imaju pravo predstavničkom tijelu jedinice lokalne i područne (regionalne) samouprave predlagati donošenje općeg akta ili rješavanje određenog pitanja iz njegova djelokruga te podnositi peticije o pitanjima iz samoupravnog djelokruga općine, grada, odnosno županije od lokalnog značenja, u skladu sa zakonom i statutom jedinice. O prijedlogu i peticiji iz stavka 1. ovoga članka predstavničko tijelo mora raspravljati ako ga potpisom podrži najmanje 10% od ukupnog broja birača u jedinici te dati odgovor podnositeljima najkasnije u roku od tri mjeseca od zaprimanja prijedloga. Način podnošenja prijedloga i peticija, odlučivanja o njima i druga pitanja uređuju se općim aktom općine, grada ili županije u skladu sa zakonom i statutom.

S navedenim je odredbama Zakona usklađen Statut Grada Koprivnice kojim je u članku 36. utvrđeno da građani imaju pravo Gradskome vijeću predlagati donošenje općeg akta ili rješavanje određenog pitanja iz djelokruga Gradskoga vijeća Grada Koprivnice te podnositi peticije o pitanjima iz samoupravnog djelokruga Grada Koprivnice od lokalnog značenja, u skladu sa zakonom i Statutom.

Slijedom navedenog ovom odlukom predlaže se urediti način podnošenja prijedloga građana za donošenje općeg akta ili rješavanje određenog pitanja iz djelokruga Gradskoga vijeća Grada Koprivnice, način podnošenja peticija građana o pitanjima iz samoupravnog djelokruga Grada Koprivnice od lokalnog značenja, kao i postupak i načinodlučivanja o njima.

**III. SREDSTVA ZA PROVEDBU ODLUKE**

Za provedbu ove odluke nije potrebno osigurati dodatna sredstva u proračunu.

**IV. OBRAZLOŽENJE ODREDABA PRIJEDLOGA ODLUKE**

**Uz članak 1.**

Ovim se člankom propisuje da se ovom odlukom uređuje način podnošenja prijedloga građana za donošenje općeg akta ili rješavanje određenog pitanja iz djelokruga Gradskoga vijeća Grada Koprivnice, način podnošenja peticija građana o pitanjima iz samoupravnog djelokruga Grada Koprivnice od lokalnog značenja, kao i postupak i načinodlučivanja o njima.

**Uz članak 2.**

Ovim se člankom propisuje da se izrazi u ovoj odluci koji imaju rodno značenje odnose jednako na muški i ženski rod.

**Uz članak 3.**

Ovim se člankom propisuje građani Grada Koprivnice imaju pravo predlagati donošenje općeg akta ili rješavanje određenog pitanja iz djelokruga Gradskog vijeća te podnositi peticije o pitanjima iz samoupravnog djelokruga Grada Koprivnice od lokalnog značaja, te da se prijedlozi i peticija podnose Gradskom Vijeću.

**Uz članak 4.**

Ovim se člankom propisuje da o prijedlogu i peticiji Gradsko vijeće mora raspravljati ako ga potpisom podrži najmanje 10% birača od ukupnog broja birača u Gradu Koprivnici (postotak birača propisan je Zakonom o lokalnoj i područnoj (regionalnoj) samoupravi.

**Uz članak 5.**

Ovim se člankom propisuje da je prijedlog svaki podnesak kojim građani Grada Koprivnice predlažu Gradskome vijeću donošenje općeg akta ili rješavanje određenog pitanja iz djelokruga Gradskoga vijeća, te da je peticija svaki podnesak kojim građani Grada Koprivnice traže raspravu o pitanju iz samoupravnog djelokruga Grada Koprivnice, a koji su podneseni u skladu s odredbama odluke.

**Uz članak 6.**

Ovim se člankom propisuje da prijedlog ili peticija koji se upućuju Gradskome vijeću, pored teksta obrazloženja što se predlaže propisati općim aktom odnosno teksta obrazloženja određenog pitanja koje se predlaže riješiti iz djelokruga Gradskoga vijeća, kao i teksta obrazloženja peticije, obvezno sadrži i cjelovito i uredno popunjene obrasce za prikupljanje potpisa za izjašnjavanje građana o podržavanju podnošenja prijedloga ili peticije i da je obrazac sastavni dio Odluke.

**Uz članak 7.**

Ovim se člankom propisuje da se izjašnjavanje birača o potrebi podnošenja prijedloga ili peticije može održavati na svakom za to prikladnom mjestu u skladu s odobrenjem vlasnika odnosno korisnika prostora, mjesta moraju biti uočljivo označena, moraju imati obrasce s upisanim rednim brojem označenog retka u koji građanin unosi tražene podatke te da građanin svojim potpisom može podržati podnošenja istog prijedloga ili peticije samo jednom.

**Uz članak 8.**

Ovim se člankom propisuje da se prijedlog i peticija dostavljaju osobnom predajom u pisarnicu Grada Koprivnice, Zrinski trg 1, Koprivnica, a mogu se podnijeti i elektroničkim putem na e-mail pisarnica@koprivnica.hr.

**Uz članak 9.**

Ovim se člankom propisuje da Odbor za statutarno pravna pitanja pregledom dostavljene dokumentacije, na prijedlog nadležnog odjela (Upravni odjel za poslove Gradskog vijeća i opće poslove) utvrđuje je li za prijedlog odnosno peticiju prikupljen dovoljan broj pravovaljanih potpisa, je li obrazac cjelovito, uredno i čitljivo popunjen, te radi li se o prijedlogu iz djelokruga Gradskoga vijeća odnosno peticiji o pitanjima iz samoupravnog djelokruga Grada Koprivnice od lokalnog značenja.

U slučaju da podneseni prijedlog ili peticija nisu podržani potpisom najmanje 10% od ukupnog broja birača u Gradu Koprivnici, prijedlog odnosno peticija neće se uputiti na raspravu Gradskome vijeću, a Odbor za statutarno pravna pitanja o obavljenom pregledu dostavlja predsjedniku Gradskoga vijeća izviještaj o utvrđenom zajedno s prijedlogom za postupanje po prijedlogu ili peticiji.

**Uz članak 10.**

Ovim se člankom propisuje ako su prijedlog odnosno peticija podneseni u skladu s ovom odlukom, predsjednik Gradskoga vijeća dostavlja na mišljenje gradonačelniku Grada Koprivnice.

**Uz članak 11.**

Ovim se člankom propisuje da je Gradsko vijeće dužno očitovati se o prijedlogu odnosno peticiji, najkasnije u roku tri mjeseca od dana zaprimanja prijedloga odnosno peticije (navedeni rok utvrđen je odredbama Zakona o lokalnoj i područnoj (regionalnoj) samoupravi te da će se očitovanje dostaviti predstavniku građana koji su podnijeli prijedlog odnosno peticiju.

**Uz članak 12.**

Ovim se člankom propisuje stupanje na snagu ove odluke osmoga dana od dana objave u Službenom glasniku Grada Koprivnice.

**Obrazac za prikupljanje potpisa**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **predstavnik građana**

ime i prezime, OIB, prebivalište

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

potpis

**Prikupljanje potpisa za izjašnjavanje građana o**

**Prijedlogu općeg akta** **/ Rješavanje određenog pitanja** **/ peticija**

(Napisati jedno od ponuđenog s obrazloženjem koje mora kratko i sažeto izražavati što se

predlaže propisati općim aktom / koje pitanje riješiti / sadržaj peticije)

|  |  |  |  |  |
| --- | --- | --- | --- | --- |
|  | | | | |
|  | | | | |
|  | | | | |
|  | | | | |
| **Redni broj** | **Ime i prezime** | **Prebivalište** | **OIB** | **Vlastoručni potpis** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |